open-index/open-wikipedia-markdown huggingface dataset:
Delio Cantimori

**Delio Cantimori** (født 30. august 1904 i Russi ved Ravenna, død 13. september 1966) var en italiensk historiker.

## Liv
Faren var gymnaslærer, tilhenger av Giuseppe Mazzini og senere Gabriele d'Annunzio. Delio Cantimori vokste opp i Romagna. I 1924 ble han tatt opp ved Scuola normale superiore i Pisa, hvor han studerte filosofi under Giuseppe Saitta og Giovanni Gentile. I disse årene sluttet han seg til fascismen og skrev sine første historiske avhandlinger om renessansen.

I 1929 ble han gymaslærer i Cagliari, og i 1931 i Pavia, men samme år fikk han et stipend og kunne oppholde seg et år ved Universitetet i Basel. I 1933 fikk han et nytt stipend som gjorde at han kunne foreta en lang utenlandsreise for å samle materialer til sitt påtenkte verk om italienske kjettere på 1500-tallet. Dette utkom som *Eretici italiani del Cinquecento* i 1939.

I 1934 ble han ansatt ved forskningsinstituttet *Istituto italiano di studi germanici* («Det italienske instituttet for germanistikk») i Roma. I 1936 ble han privatdosent i kirkehistorie, og i 1939 ble han professor i moderne historie ved Scuola normale superiore i Pisa. I disse årene fjernet han seg etter hvert fra fascismen, inntil han i 1940 kom i kontakt med det italienske kommunistpartiet (PCI). I 1943 utga han en bok om italienske utopister og reformatorer, *Utopisti e riformatori italiani, 1794-1847*.

Fra 1948 til 1956 var Cantimori medlem av kommunistpartiet. Fra 1951 til 1952 utga han og hustruen Emma Mezzomonti en oversettelse av første bok av Karl Marx' *[[Kapitalen]]*.

## Referanser


## Litteratur
* Piero Craveri: "CANTIMORI, Delio", i *[[Dizionario Biografico degli Italiani]]*, bind 18 (1975)
Ferdinand Veike

**Ferdinand Veike** (født 13. november 1924, død 14. august 2015) var en estisk ballettdanser, figurteaterkunstner og pedagog. I 1952 stod han bak opprettelsen av det statlige dukketeateret i Tallinn. Teateret het tidligere Eesti Riiklik Nukuteater (Det estiske riksdukketeateret), fra 2006 Eesti Nuku- ja Noorsooteater (Estisk dukke- og ungdomsteater) og fra 2013 NUKU teater. Teateret ble senere utvidet med et figurteatermuseum, som ble utvidet og renovert i 2017. Veike var selv det statlige dukketeaterets første kunstneriske leder, og satte opp over 100 dukketeaterforestillinger på denne statsscenen.

I 1981 sluttet han ved det statlige dukketeateret og etablerte sitt eget enmannskompani. Han hadde en omfattende turnévirksomhet, og besøkte blant annet Finland, Sverige, Norge, Storbritannia, Tyskland og Japan med sine forestillinger. 

I Estland ble han utnevnt til "Nasjonal kunstner" og mottok landets høyeste utmerkelse, Den hvite stjernes orden. Han var også æresborger av byen Tallinn. I 2004 ble han utnevnt til æresmedlem i det internasjonale UNIMA.

## Referanser


## Eksterne lenker
*
Kruse Smith

**Kruse Smith AS**, etablert i 1933, er et norsk entreprenør- og eiendomsselskap med hovedkontor i Kristiansand i Agder. Selskapet det tiende største entreprenørselskapet i Norge.

## Referanser
Amares

**Amares** er en kommune i det portugisiske distriktet Braga.

## Freguesier
Kommunen er delt inn i 16 freguesier (sogn):

## Referanser




## Eksterne lenker
*
Liste over ordførere i Flå i Sør-Trøndelag

**Liste over ordførere i Flå**. Med formannskapslovene av 1837 ble Flå sogn en del av Melhus formannskapsdistrikt (kommune). I 1880 ble Flå utskilt fra Melhus som en egen kommune. Hølonda hadde blitt utskilt allerede i 1865. I 1964 ble Flå slått sammen med Melhus, Hølonda og Horg til den nye Melhus kommune.

## Referanser
Felix Meiner Verlag

**Felix Meiner Verlag** er et tysk vitenskapelig forlag som fokuserer seg på fagfeltet  filosofi. Forlaget ble grunnlagt i Leipzig i 1911 av Felix Meiner (1883–1965). Siden 1951 har det hatt sitt hovedsete i Hamburg.

## Eksterne lenker
*
Brachydaktyli type D

**Brachydaktyli type D** (ICD-kode Q71.8) er den vanligste formen for brachydaktyli. Det er en medfødt skjelettilstand som klinisk viser seg i kort, tykk tommel med bred neglerot. Det fremste leddet på berørte tomler har vanligvis mellom 50 og 66 prosent av lengden som uberørte har. Tilstanden følger et autosomal dominant arvemønster. Mutasjoner i kromosom 2 (q31.1) i genet HOXD13, som er viktig for fingerutvikling og -vekst, er minst en delvis årsak. Endringer i kromosom 7 (p15) har også blitt foreslått. Tilstanden ble først beskrevet i 1928 av O. Thomsen.

## Litteratur
* N.H. Robin, J. Hurvitz, M.L. Warman, S. Morrison: *Clinical and molecular studies of brachydactyly type D* I: *American Journal of Medical Genetics* Bind 85, nr 4, 1999 august, s.&nbsp;413–418, PMID 10398270.
* R.M. Goodman, A. Feinstein, M. Hertz: *Stub thumbs in Israel revisited* I: *Journal of Medical Genetics* Bind 21, nr 6, 1984 desember, s.&nbsp;460–462, PMID 6512836, PMC 1049348.
* R.M. Stecher: *The physical characteristics and heredity of short thumbs* I: *Acta genetica et statistica medica* Bind 7, nr. 1, 1957, s.&nbsp;216–222, PMID 13469150.
* L.S. Wildervanck: *.* I: *Nederlands tijdschrift voor geneeskunde* Bind 99, nr. 29, 1955 juli, s.&nbsp;2137–2141, PMID 13253723.

## Referanser


## Eksterne lenker
* Malacards: *Brachydactyly, Type D* http://www.malacards.org/card/brachydactyly_type_d_2
Peder Næsset

**Peder Næsset** (født 23. mars 1863, død 12. januar 1954 i Ørland) var fisker, gårdbruker på gården Næsset og bondepartipolitiker på Stortinget og i hjemkommunen. Han var stortingsrepresentant 1928–1930 og ordfører i Ørland 1917–1928. 

Peder Næsset var elev ved det første kurset på Sør-Trøndelag fylkesskole i 1876, da han bare var 13 år gammel. Han drev som fisker i årene 1881–96, og deltok årlig i lofotfisket. I 1896 overtok han heimgården Næsset/Rundbugten etter faren.

Han satt i kommunestyret fra 1899 til 1928, som varaordfører 1911–16 og som ordfører fra 1917. Han hadde også en rekke andre offentlige verv: vergeråd, ligningsnemnd, forliksråd, fylkesskolestyre, fiskeristyre, fylkesrevisor, menighetsråd mm. Han var leder av forstanderskapet i Ørland Sparebank 1904–07, styremedlem i banken 1908–41 og styreformann 1934–41. 

Næsset var også vararepresentant til Stortinget i periodene 1925–27 og 1931–33. Han var tremenning av stortingsmannen og fiskarlagslederen Anders Nilsen Næsset. Sammen med sønnen Kåre Nesset ble han arrestert av Gestapo 27. mai 1944 under Operasjon Oleander, men han ble løslatt på grunn av sin høye alder.

## Referanser


## Eksterne lenker
*
Vemannsås naturreservat

**Vemannsås naturreservat** ble opprettet i 2002, og ligger på østsiden av Farris, sør for Kvelde sentrum. Reservatet er småkupert, og består av to markerte høydedrag med koller, kløfter og skrenter. Helt spesielt for Vemannsås er de gamle og grove eiketrærne, og den jevne tilgangen på død eikeved i alle nedbrytningsstadier. Mange arter av insekter, lav og vedboende sopp er helt avhengige av slike livsbetingelser.

Vemannsås har et mangfold av arter. Flere er funnet bare noen få steder i Norge. En av disse er eikeknivkjuken, en sopp som lever på grove, gamle eiketrær. Eikeknivkjuken er sterkt utrydningstruet i Norge.

Variasjonen i vegetasjonstyper er stor, og det er mange gamle, grove og hule eiker, og stedvis kontinuitet i død eik. Dette er elementer som er svært sjeldne i Norge i dag, og Vemannsås - Seterkollen har kanskje den største konsentrasjonen av disse elementene på østlandet. Dette sammen funn av mange interessante arter gjør at området vurderes som nasjonalt verneverdig.

## Referanser


## Eksterne lenker
*Vemannsås naturreservat  Boken Natur i Vestfold
*Faktaark Naturbase
Inca beschkii

***Inca beschkii*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
En nokså stor, langbeint, mørkt rødbrunlig gullbasse. Pronotum og dekkvingene har noen flekker av gule skjell. Hannen hos denne arten har et par korte, skrått utoverrettede, butte horn på hodet, hunnen mangler disse.

## Levevis
Larvene lever i morkent treverk eller hule trær, utviklingen tar gjerne flere år. De voksne billene kommer til sevje som siver ut fra trær, og eter også råtnende frukt.

## Utbredelse
Arten er utbredt i Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Incaini Burmeister, 1842
******* Slekten *[[Inca (bille)|Inca]]* LePeletier & Audinet-Serville, 1828 
******** ***Inca beschkii*** Schaum, 1840

## Kilder
* Burmeister, H.C.C. & Schaum, H. (1840) Kritische Revision der Lamellicornia melitophila. *Zeitschrift für die Entomologie, herausgegeben von Ernst Friedrich Germar*. Leipzig 2(2):353-420.

## Eksterne lenker
* Bilde av arten (hann)
*
Golinca bifrons

***Golinca bifrons*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
En nokså stor (gjerne 40-45 millimeter), kraftig og langbeint, svart gullbasse med litt grønnlig metallglans, dekkvingene med tallrike, gule flekker. Pronotum er svart, tett punktert, med en rund grop på hver side i den bakre delen. Hannen har hodet trukket ut til to fremoverrettede horn som er tverre og litt utvidet i spissen.

## Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

## Utbredelse
Arten finnes i Colombia og Fransk Guyana.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Incaini Burmeister, 1842
******* Slekten *[[Golinca]]* Thomson, 1878 
******** ***Golinca bifrons*** (Olivier, 1789)

## Kilder
* Olivier, A.G. (1789) *Entomologie, ou histoire naturelle des insectes, avec leurs caractères génériques et spécifiques, leur description, leur synonymie, et leur figure enluminée. Coléoptères*. Baudouin, Paris 1: 1-190.

## Eksterne lenker
* Bilde av ''Golinca bifrons'', hann
* Bilde av ''Golinca bifrons'', hunn
* Bilde av hann og hunn
*
Per J. Gjelvold

**Per J. Gjelvold** (født 13. januar 1875, død 8. desember 1963 i Ørland) var gårdbruker på Geilvoll på Opphaug og ordfører i Ørland 1929–34. Han overtok gården etter faren i 1908. Han skrev seg også som **Peder Johansen Gjelvold**.

Han gikk på Sør-Trøndelag fylkesskole i 1892–93 mens skolen var i Ørland, og tok et bokholderkurs i 1894. Han representerte Bondepartiet; satt i kommunestyret fra 1923 og sto på stortingsvalgliste i 1936. Foruten kommunepolitikken var han med på å stifte Ørland bondelag i 1923, og satt i det første styret, og han var styremedlem i sparebanken Ørland sparekasse.

Han var far til motstandsmannen Halvdan Gjelvold som ble arrestert av Gestapo under Operasjon Oleander i mai 1944 og døde av tortur etter få dager.

## Referanser
Sandnes Volleyballklubb

**Sandnes Volleyballklubb** (stiftet 27. april 1971) er en norsk volleyballklubb fra Sandnes.

## Lag
Klubbens A-lag spiller i 1. divisjon volleyball for kvinner. Klubben har flere seniorlag på lavere nivå og juniorlag på alle alderstrinn.

## Kjente spillere
* Håvard Aarrestad, tidligere  og  – nå 

## Eksterne lenker
*
Cabeceiras de Basto

**Cabeceiras de Basto** er en kommune i det portugisiske distriktet Braga.

## Freguesier
Kommunen er siden 2013 delt inn i 12 freguesier (sogn):

## Referanser




## Eksterne lenker
*
Nils Fredrik Wisløff

**Nils Fredrik Wisløff** (født 12. februar 1951, død 30. juni 2020) var en norsk helseleder i Helse Sør-Øst.

Wisløff var utdannet cand.polit. med fagene statsvitenskap, sosialøkonomi og offentlig rett.

I perioden 2010–2018 var Wisløff administrerende direktør i Vestre Viken HF. Etter å ha ledet helseforetaket i over sju år, sluttet han i jobben 4. mai 2018.

Før dette var Wisløff ekspedisjonssjef i Helse- og omsorgsdepartementet, hvor han ledet samhandlingsavdelingen.
 
Han var tidligere rådmann i Drammen i ni år, fylkesrådmann i Vestfold, rådmann i Lier kommune og viseadministrerende direktør i Kommunenes Sentralforbund. I perioden 2003–2005 ledet han et regjeringsoppnevnt utvalg for samhandling i helsesektoren («Wisløff-utvalget»). Nils Fredrik Wisløff deltok i en rekke offentlig oppnevnte råd og utvalg, blant dem nasjonalt råd for kvalitet og prioritering i helsesektoren og helseministerens ekspertutvalg. Han var også styreleder for det tidligere Helse Sør.

## Referanser
Coelocorynus runsoricus

***Coelocorynus runsoricus*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
En middelsstor (ca. 20 millimeter), avlang, kastanjebrun gullbasse. Kroppsformen er nokså jevnbred, beina ikke spesielt lange. Hannene har ofte et kort horn i pannen og en uthulning foran på pronotum. Pronotum er spredt og svært grovt punktert. Dekkvingene har 13 markerte punktrader.

## Levevis
Disse artene lever i fjellområder, typeeksemplarene for denne arten ble funnet i 2600–3000 meters høyde.

## Utbredelse
Arten lever i Den demokratiske republikken Kongo og Uganda (Ruwenzori).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Cryptodontini 
******* Slekten *[[Coelocorynus]]* Kolbe, 1895
******** ***Coelocorynus runsoricus*** Kolbe, 1895

## Kilder
* Kolbe, H.J. (1895) Coleopteren aus Afrika. *Stettiner Entomologische Zeitung*. Stettin 56: 345-366. https://www.biodiversitylibrary.org/page/8945393#page/359/mode/1up

## Eksterne lenker
*
Nicolay Nicolaysen Sontum

**Nicolay Nicolaysen Sontum** (født 1. oktober 1852, død 2. februar 1915) var en ingeniør, forretningsmann og entreprenør.

Sontum ble født i Bergen i 1852 og var utdannet ingeniør fra Chalmers tekniska högskola i Göteborg i Sverige, i 1874. Fra 1875 til 1876 jobbet han som assistentingeniør for Norges Statsbaner under bygging av Rørosbanen, fra 1876 til 1878 jobbet han som assistentingeniør under byggingen av Meråkerbanen. I 1880 etablerte han seg som selvstendig ingeniørkonsulent, og etablerte «Det private Ingeniør- og Opmaalingskontor» i Bergen. Han jobbet på flere av havnene i Bergen og på andre vei- og bryggeprosjekter på hele vestlandet. I 1890-årene hadde selskapet hans utviklet seg til et entreprenørfirma, og han var hovedentreprenør for de to private smalsporede jernbanestrekningene Nesttun–Osbanen og Lillesand–Flaksvandbanen.

I 1899 begynte han som en fossespekulant og kjøpte fossene fra Storefjorden til Krokstadvatnet, Osenvassdraget og fossene i Gjengedalen. Disse ble senere solgt til Sogn og Fjordane fylkeskommune, som senere opprettet Sogn og Fjordane Energi.

I 1905 ble han utnevnt til havneingeniør for Bergen, en stilling han hadde for resten av livet. Han var stiftende medlem av Bergen Tekniske Forening, hvor han var periodisk nestleder. Han er også nestleder i Det Norske Ingeniør- og Arkitektforening, som ble grunnlagt i 1912. Han døde i 2. februar 1915.

## Referanser


## Litteratur
*
Weltpolitik

**Weltpolitik** (norsk: verdenspolitikk) var en imperialistisk utenrikspolitikk benyttet av Det tyske riket under keiser Wilhelm II og utenriksminister Bernhard von Bülow. Bakgrunnen for strategien var innenrikspolitiske spenninger som man forsøkte å løse eller lindre ved utenrikspolitiske virkemidler. Det uttrykte målet var en videre plass for Tyskland blant stormaktene, erobring av kolonier og derav også et behov for en stor flåtestyrke. Selv om Weltpolitik av mange tyskere ble ansett som en logisk konsekvens av Tysklands samling, markerte den et klart brudd med den defensive realpolitikken under Otto von Bismarck.

## Bakgrunn

Tysklands samling etter den fransk-tyske krig (1870–1871) førte til at landet for andre europeiske land fremsto som en trussel, samtidig som Tyskland selv følte seg utsatt. Den tyske rikskansleren Otto von Bismarck forsøkte å sikre stabilitet ved allianse med Østerrike-Ungarn, begrense alliansepartneren overfor Russland, og overbevise Russland at de to land hadde mest å tjene på samarbeid. Da Wilhelm II kom til makten avsatte han etter kort tid Bismarck. For å motvirke forskjellige politiske strømninger som virket splittende ble det argumentert for behovet for en ny og samlende politikk. Verktøyet som ble tatt i bruk var en mer nasjonalistisk og imperialistisk utenrikspolitikk, Weltpolitik, og dens fremste forkjemper, Bernhard von Bülow, ble utenriksminister i 1897. Weltpolitik var knyttet til strømningen som i ettertid har blitt betegnet som sosialdarwinisme, i denne sammenhengen individets underordning en sterk stat.

Til tross for Bismarcks skepsis ble grunnlaget for tyske kolonier lagt allerede fra 1884. Den tyske regjeringen begynte å legge områder privatpersoner som Adolf Lüderitz, Adolph Woermann, Carl Peters og Clemens Denhardt hadde erklært eierskap til under beskyttelse av Det tyske riket. Det førte blant annet til Abushiri-opprøret i 1888. Ifølge den tyske historikeren Hans-Ulrich Wehler var den tyske kolonipolitikken i 1880-årene et eksempel på en «pragmatisk» sosial imperialisme, et tiltak som ga den tyske regjeringen mulighet for å distrahere offentlig interesse fra interne problemer og bevare den eksisterende sosiale og politiske orden.

Blant forkjemperne for Weltpolitk var Max Weber, i sitt innsettelsesforedrag som professor i 1895 hevdet han at Tysklands samling ikke burde skjedd, om ikke landet ble en verdensmakt, med tilhørende kolonier.

Den første marokkokrisen i 1905 til 1906 endte med et nederlag for Tysklands Weltpolitik. Tidligere tilsynelatende uoverkommelige uenigheter mellom Frankrike, Russland og Storbritannia ble bilagt, dels på grunn av lite gjennomtenkte tyske diplomatiske utspill i årene før.

## Referanser


## Kilder

* Strachan, Hew (2001), *The First World War, Volume I, To Arms*, Oxford University Press, ISBN 0-19-820877-4
Barcelos

**Barcelos** kan vise til:

* Barcelos (Brasil), kommune i Brasil
* Barcelos (Portugal), kommune i Portugal
Vizela

**Vizela** er en kommune i det portugisiske distriktet Braga. Kommunen grenser i nord og vest til Guimarães, i vest til Santo Tirso, i øst til Felgueiras og i sør til Lousada.

## Freguesier
Kommunen er delt inn i fem freguesier (sogn):
* Caldas de Vizela (São Miguel e São João)
* Infias
* Santa Eulália
* Santo Adrião de Vizela
* Tagilde e Vizela (São Paio)

## Referanser




## Eksterne lenker
*
Inspektør Gadget

:*For videospillet fra [[1993]], se [[Inspektør Gadget (videospill)]].*

***Inspektør Gadget*** (originaltittel: ***Inspector Gadget***) er en amerikansk tegnefilmserie som gikk fra 1983 til 1985. Serien er bygd rundt eventyrene til den klønete og dumme detektiven Gadget, som er et menneske med ulike tekniske hjelpemidler bygget inn i kroppen. Hans fiende er Doktor Klo, lederen av forbrytersyndikatet M.A.D. 

Hele serien ble i Norge sendt på TV 2 og Fox Kids (senere Jetix) med norsk tale. Enkelte episoder ble utgitt på norsk DVD og strømming med samme dubb.

## Handling
Inspektør Gadget handler om en uvanlig politidetektiv som bor i byen Metro City sammen med niesen Penny og hunden Hjernen. Det spesielle med Gadget er at han er en kyborg, halvt-menneske og halvt-maskin med masse robotfinesser inkorporert i kroppen sin. For å aktivere dem sier han bare «Kom igjen, Gadget» fulgt av navnet på gjenstanden. Disse dingsene bruker han i kampen mot Doktor Klo og forbrytersyndikatet M.A.D. Men Gadget er både klønete og dum, så det blir som regel det tekniske geniet Penny og den ressurssterke Hjernen som løser sakene for ham bak hans rygg.

## Rollefigurer
Inspektør Gadget (engelsk: Inspector Gadget), Penny (engelsk: Penny), Hjernen (engelsk: Brain), Dr. Klo (engelsk: Dr. Claw), Villkatt (engelsk: M.A.D. Cat), Sjef Quimby (engelsk: Chief Quimby).

## Utgivelser på DVD og strømming med norsk tale
To DVD-volum kom ut i Norge i 2004, *Inspector Gadget 1* og *Inspector Gadget 2.* Volum 1 inneholdt episode 1-4, mens Volum 2 inneholdt episode 5-8.

I 2012-2014 var hele Sesong 2 (episode 66-86) tilgjengelig på de norske strømmetjenestene Netflix og Viaplay.

De tolv første episodene av Sesong 2 (episode 66-77) utkom på DVD i Finland i 2014 med norske lydspor inkludert, under tittelen *Tarkastaja Gadget.*

## Norske stemmer
*Anders Sundstedt som Inspektør Gadget
*Øystein Røger som Inspektør Gadget (i episode 73 og 74 (Sesong 2 episode 8 og 9))
*Kari-Ann Grønsund som Penny (i tidlige episoder) og diverse kvinnelige bifigurer
*Siri Nilsen som Penny (i senere episoder)
*Trond Teigen som Sjef Quimby, Tykk MAD-agent, Korporal Kappgang og Professor Von Slickstein (sistnevnte kun i Sesong 1 episode 4)
*Ivar Nørve som Dr. Klo (i tidlige episoder), Tynn MAD-agent og Den Lille Wambini (sistnevnte kun i Sesong 2 episode 1-3)
*Harald Mæle som Dr. Klo (i senere episoder)
*Hallvard Lydvo som Den Store Wambini (kun i Sesong 2 episode 1-3) og Den Store, Store Gudfaren, alias SSG (kun i Sesong 2 episode 19)

## Engelske/originale stemmer

* Don Adams som Inspektør Gadget
* Frank Welker som Dr. Klo, Hjernen og Villkatt
* Cree Summer som Penny (Sesong 1)
* Holly Berger som Penny (Sesong 2)
* Dan Hennessey som sjef Quimby (Sesong 1)
* Maurice LaMarche som sjef Quimby (Sesong 2)
* Townsend Coleman som Korporal Kappgang (Sesong 2)

## Eksterne lenker
*
David Davis

**David Davis** er navnet til flere personer:

* David Davis (britisk politiker)
* David Davis (håndballspiller) - spansk håndballspiller
* David Davis (fotballspiller) - engelsk fotballspiller
* David Davies - britisk svømmer
Penedono

**Penedono** er en kommune i det portugisiske distriktet Viseu. Kommunen grenser i nord og nordvest til São João da Pesqueira, i øst til Vila Nova de Foz Côa og Mêda, i sør til Trancoso og i vest til Sernancelhe.

## Freguesier
Kommunen er siden 2013 delt inn i sju freguesier (sogn):
* Antas e Ourozinho
* Beselga
* Castainço
* Penedono e Granja
* Penela da Beira
* Póvoa de Penela
* Souto

## Referanser




## Eksterne lenker
*
Chenonetta

* se inndeling

***Chenonetta*** er en liten slekt i tribuset skogender (Cairinini). Slekten inkluderer kun to arter, som begge er monotypiske. Den ene arten er imidlertid utdødd. Skogendene inngår videre i underfamilien av ender (Anatinae), som er én av fire underfamilier i andefamilien (Anatidae).

## Biologi
Artene i denne slekten var utbredt på New Zealand og i Australia, inkludert på Tasmania og trolig øyene i mellom. *[[Chenonetta finschi|C. finschi]]* (finschand), som levde på New Zealand, ble trolig jaktet til utryddelse i cirka 1760. Trolig kan polynesiarotte (*Rattus exulans*) også ha vært en medvirkende årsak til at arten døde ut.

## Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Anseriformes, andefugler
** Anatidae, andefamilien
*** Dendrocygninae, plystreender
*** Oxyurinae, skarvender
*** Anserinae, svaner og gjess
*** Anatinae, ender
**** Mergini, fiskender
**** Tadornini, gravender og gravgjess
**** Cairinini, skogender (11 arter)
***** *[[Plectropterus]]* (monotypisk)
***** *[[knoppand|Cairina]]* (monotypisk)
***** *[[Sarkidiornis]]* (2 arter)
***** *[[dvergender|Nettapus]]*, dvergender (3 arter)
***** *[[Callonetta]]* (monotypisk)
***** *[[Aix]]* (2 arter)
***** *[[Chenonetta]]* (to arter, hvorav én utdødd)
****** *[[mankeand|C. jubata]]*, mankeand
****** *[[Chenonetta finschi|C. finschi]]*, (finschand), utryddet omkring 1760
**** Hymenolaimini (monotypisk)
**** Merganettini (monotypisk)
**** Aythyini, dykkender
**** Anatini, grasender

## Referanser




## Eksterne lenker
*
Praça do Comércio

**Praça do Comércio** (portugisisk uttale: [ˈpɾasɐ du kuˈmɛɾsju]; norsk oversettelse: *handelstorget*) er en stor torgplass sentralt i Lisboa i Portugal. Plassen ligger like inntil elven Tajo. Torget er også kjent under navnet Terreiro do Paço (*slottsplassen*), siden det kongelige slottet Paços da Ribeira lå der tidligere. Slottet ble ødelagt i det store jordskjelvet i 1755 og aldri bygget opp igjen. Plassen ble derfor fullstendig ombygd som en del av gjenoppbyggingen av sentrumsområdet Baixa Pombalina. Torget ble bygget på bestilling av grev Sebastião José de Carvalho e Melo som var statsminister for kongeriket Portugal fra 1750 til 1777. I dag er torget en av Lisboas mest besøkte severdigheter.

Plassens fikk navnet *handelstorget* for å markere plassens nye funksjon for Lisboas økonomi. De symmetriske bygningene rundt plassen ble fylt med statlige kontorer og departementer innen tollreguleringer og havneaktiviteter. Midt på plassen står en statue av kong Josef av Portugal, innviet i 1775.

## Referanser
Coelocorynus hiermeieri

***Coelocorynus hiermeieri*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
En middelsstor (ca. 15 millimeter), avlang, nokså blank, brunrød gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

## Levevis
Disse artene lever i fjellområder. Larvene utvikler seg inne i døde, mosekledte trestammer, både stående og liggende.

## Utbredelse
Arten lever i Etiopia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Cryptodontini 
******* Slekten *[[Coelocorynus]]* Kolbe, 1895
******** ***Coelocorynus hiermeieri*** Antoine, 1999

## Kilder
* Antoine, Ph. (1999) Quelques especes nouvelles ou peu connues de la famille Cetoniidae. *Entomologia Africana* 4(2):2-16.

## Eksterne lenker
* [Bilde av arten, hann](http://boutique.ald-entomologie.fr/WebRoot/ce_fr2/Shops/243657/4939/3E2C/8505/7B14/F97B/3EC1/CD18/060C/Coelocorynus_0020_hiermeiri_0020_M_00E2_le_0020_Ethiopia_0020_(2).JPG) 
*
Danmark under VM i landeveissykling 2017

**[[Danmark]]** deltok under **[[VM i landeveissykling 2017]]** som ble avholdt fra 17. til 24. september 2017 i Bergen i Norge.

## Medaljevinnere

## Referanser


## Eksterne lenker
* Liste over deltagere i lagtempo menn elite 
*  Liste over deltagere i lagtempo kvinner elite
Norge under VM i landeveissykling 1998

**[[Norge]]** deltok under **[[VM i landeveissykling 1998]]** som blir avholdt fra 4. til 11. oktober 1998 i Valkenburg i Nederland.

## Medaljevinnere

## Referanser
Faro (andre betydninger)

**Faro** betyr fyrtårn på spansk, men kan også vise til:

* Faro, by i Portugal
* Faro (distrikt), distrikt i Portugal
* Faro (Pará), kommune i Brasil
* Faro (departement), departement i Kamerun
* Faro (øl), belgisk øltype
Norge under VM i landeveissykling 2016

**[[Norge]]** deltok under **[[VM i landeveissykling 2016]]** som ble avholdt fra 9. til 16. oktober 2016 i Doha i Qatar.

## Medaljevinnere

## Referanser
Miguel de Vasconcelos

**Miguel de Vasconcelos** (eller **Vasconcellos**) **e Brito** (født ca. 1590, død 1. desember 1640 i Lisboa) var en statsminister i Portugal fra 1635 til 1640. 

Han var trolig den mest forhatte kollaboratøren og betraktet som en forræder i de siste årene av det filippinske dynastiet, spesielt etter opprørene fra 1637. Om morgenen den 1. desember 1640 startet en gruppe portugisiske adelsmenn som ønsket å gjenopprette full uavhengighet en revolusjon, umiddelbart støttet av folket i Lisboa. Etter å ha kommet inn i palasset søkte de etter Vasconcelos, men så ingen tegn til ham. De fant han til slutt gjemt i et skap med en pistol. Han ble skutt og drept, og liket ble deretter kastet ut av et vindu.
Defence Animal Training Regiment

**Defence Animal Centre** er et militært treningsanlegg i Melton Mowbray som driver trening av dyr (hovedsakelig hunder) for alle tre forsvarsgrener i Storbritannias forsvar. Det er også hovedkvarter for veterinærkorpset i British Army, Royal Army Veterinary Corps. Anlegget er underlagt Royal School of Military Engineering.

British Army flyttet inn i 1946. Tjenestehundene til RAF Police begynte å bli trent ved anlegget fra 1994, etter sammenslåing av hundetreningen i RAF og British Army i april 1991. Den innendørs rideskolen til Army School of Equitation ble åpnet av prinsesse Anne 28. februar 2008.

Rundt 300 hunder trenes hvert år, og det tar omtrent fire til seks måneder å trene. Noen hunder er donert av private, mens resten gjerne kjøpes inn fra både nasjonale og internasjonale selgere. En dyreklinikk, Services Veterinary Hospital, sørger for helsen til alle hundene (Canine Training Squadron) og hestene (Equine Training Squadron) til de britiske styrkene (primært British Army). Området ble brukt som treningsanlegg til London-OL i 2012 for sykling og hestesport.

Ved anlegget ligger en skole for hovslagere (opplæring i reparasjon av hestesko), anerkjent av Worshipful Company of Farriers, et av laugene i City of London. Internasjonale hovslagerkonkurranser arrangeres hvert år. Det er rom for 140 hester i stallen og 260 hester ute på beite i et område på 97 hektar.

## Referanser


## Eksterne lenker
*
Norge under VM i landeveissykling 2015

**[[Norge]]** deltok under **[[VM i landeveissykling 2015]]** som ble avholdt i Richmond i Virginia, USA 19.–27. september 2015.

Norges beste plassering i mesterskapet var Alexander Kristoffs 4. plass på mennenes fellesstart.

## Referanser
Norge under VM i landeveissykling 2014

**[[Norge]]** deltok under **[[VM i landeveissykling 2014]]** som ble avholdt i Ponferrada, Spania, fra 21. til 28. september 2014.

Det norske laget dominerte U23-rittet med det Johan Kaggestad betegnet som *«...det beste U23-laget i verden»*. Sven Erik Bystrøm tok en suveren gullmedalje etter å ha rykket fra hovedfeltet, 5 km fra mål. Kristoffer Skjerping fulgte opp med å spurte inn til en bronsemedalje, med Sondre Holst Enger rett bak på en femteplass. De øvrige nordmennene kom også inn med hovedfeltet; Odd Christian Eiking, Markus Hoelgaard og Sindre Lunke endte i massespurten på henholdsvis en 17.-, 24.- og 32.-plass.

## Medaljevinnere

## Referanser
Ann Dowd

**Ann Dowd** (født 30. januar 1956 i Holyoke i Massachusetts) er en amerikansk skuespiller. Hun har hatt en rekke småroller i filmer, blant annet  *[[Grønt kort – adgang USA]]* (1990), *[[Lorenzos olje]]* (1992), *[[Philadelphia (film)|Philadelphia]]* (1993), *[[Garden State]]* (2004), *[[The Manchurian Candidate (2004)|The Manchurian Candidate]]* (2004), *[[Marley & Me (film)|Marley & Me]]* (2008), *[[Side Effects]]* (2013), *[[St. Vincent (film)|St. Vincent]]* (2014) og *[[Captain Fantastic]]* (2016). Dowd fikk god kritikk og ble blant annet nominert til en Saturn Award for arbeidet med thrilleren *[[Compliance (film)|Compliance]]* (2012).

Dowd hadde en fast rolle i HBO-serien *[[The Leftovers (TV-serie)|The Leftovers]]* (2014–2017), og hun ble nominert til en Primetime Emmy Award for arbeidet. Hun vant en Emmy-pris for rollen som forstanderinne Lydia i den dystopiske dramaserien *[[The Handmaid's Tale]]*.

## Filmografi (utvalg)
* 1992 – *[[Lorenzos olje]]*
* 1993 – *[[Philadelphia (film)|Philadelphia]]*
* 2004 – *[[Garden State]]*
* 2008 – *[[Marley & Me (film)|Marley & Me]]*
* 2012 – *[[Compliance (film)|Compliance]]*
* 2013 – *[[Masters of Sex|Masters of Sex]]* (TV-serie)
* 2014 – *[[St. Vincent (film)|St. Vincent]]*
* 2014 – *[[The Leftovers (TV-serie)|The Leftovers]]* (TV-serie)
* 2016 – *[[Captain Fantastic]]*
* 2016 – *[[Good Behavior|Good Behavior]]* (TV-serie)
* 2017 – *[[The Handmaid's Tale|The Handmaid's Tale]]* (TV-serie)

## Referanser


## Eksterne lenker
*
Brooklyn Nine-Nine

***Brooklyn Nine-Nine*** er en amerikansk fjernsynsserie som blir sendt på NBC i USA og på TV3+ i Danmark. Handlingen finner sted i det fiktive 99. distrikt i New York City Police Department i Brooklyn. Serien følger et lag av politibetjenter og deres nyutnevnte kaptein, og blir filmet som et Single-kamera setup. Serien hadde amerikansk premiere den 17. september 2013 som en del av den amerikanske 2013-14-sesongen. Seriens premiere hadde 6,17 millioner seere.

Den har vunnet to Golden Globe Awards i 2014.

## Handling
Historien er lagt til det fiktive 99th Precinct i Brooklyn som er en del av New York City Police Department, og følger en gruppe etterforskere ledet av den alvorlige og intellektuelle kaptein Raymond Holt (spilt av Andre Braugher) som blir utnevnt til avdelingens nye sjef i den aller første episoden.

## Hovedroller
* Andy Samberg som Jake Peralta
* Stephanie Beatriz som Rosa Diaz
* Terry Crews som Terry Jeffords
* Melissa Fumero som Amy Santiago
* Joe Lo Truglio som Charles Boyle
* Chelsea Peretti som Gina Lenetti (sesong 1-6)
* Andre Braugher som Raymond Holt
* Dirk Blocker som Michael Hitchcock hovedkarakter siden sesong 6
* Joel McKinnon Miller som Norm Scully

## Referanser


## Eksterne lenker
*
Hellas under VM i landeveissykling 2017

**[[Hellas]]** deltok under **[[VM i landeveissykling 2017]]** som ble avholdt fra 17. til 24. september 2017 i Bergen i Norge.

## Resultater (ufullstendig)

## Referanser
Auric Goldfinger

**Auric Goldfinger** er en fiktiv figur i Ian Flemings roman *[[Goldfinger]]* (1959) og i filmversjonen *[[Goldfinger (film)|Goldfinger]]* fra 1964. 

Goldfinger er oppkalt etter arkitekten Ernő Goldfinger. Han likte ikke å være forbildet til en fiktiv storskurk. Fornavnet *Auric* betyr «gyllen».
## Goldfinger i boken
Målet til Goldfinger er å rane Fort Knox, hvor USA har sin gullbeholdning.

## Goldfinger i filmen
Goldfinger ble spilt av den tyske skuespilleren Gert Fröbe i filmversjonen, samt dubbet av Michael Collins, ettersom Fröbes aksent var for bløt. Hans følgesvenner er Oddjob, spilt av Harold Sakata, og Pussy Galore, spilt av Honor Blackman.

Goldfingers og James Bonds mest berømte replikkskifte var da Goldfinger hadde spent Bond fast til ett bord for å bli delt i to av en laserstråle:
:Bond: «Do you expect me to talk?» (*Forventer du at jeg skal snakke?*)
:Goldfinger: «No, mister Bond, I expect you to die.» (*Nei, herr Bond, jeg forventer at du skal dø.*)

Det amerikanske filminstituttet (AFI) har kåret Goldfinger til filmhistoriens 49. beste skurkefigur.

## Goldfinger i andre medier
* Goldfinger medvirker i noen episoder av animasjonsserien *[[James Bond Junior]]*. I denne serien har han også en datter, Goldie Finger, som er like gjerrig og hensynsløs som sin far.
* Både Goldfinger og Oddjob spillbare figurer i TV-spillet *[[007: Nightfire|Nightfire]]* og **.

## Referanser


## Eksterne lenker
*Auric Goldfinger på James Bond 007 Wiki
Ateneo de Madrid

**Ateneo de Madrid** er en privat kulturinstitusjon som befinner seg i den spanske hovedstaden Madrid. Institusjonen ble grunnlagt i 1820. Dens fulle navn er  *Ateneo Científico, Literario y Artístico de Madrid* («Vitenskapelig, Litterært og Kunstnerisk Athenæum i Madrid»).

## Eksterne lenker
* Nettsiden til Ateneo de Madrid (spansk)
Frederik Schram

**Frederik August Albrecht Schram** (født 19. januar 1995) er en danskfødt islandsk fotballspiller som spiller for Lyngby Boldklub.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Samúel Kári Friðjónsson

**Samúel Kári Friðjónsson** (født 1996) er en islandsk fotballspiller som spiller for den greske klubben Atromitos FC.

## Landslaget
Han ble tatt ut i s tropp til VM i fotball 2018 i Russland.

## Meritter
### Viking
* NM-cup: 2019

## Referanser


## Eksterne lenker
*
7. etappe av Giro d’Italia 2018

**7. etappe av [[Giro d'Italia 2018]]** gikk fra Pizzo til Praia a Mare 11. mai 2018. 

Sam Bennett vant etappen.

## Etapperesultater

## Sammenlagt

## Referanser


## Eksterne lenker
*
8. etappe av Giro d’Italia 2018

**8. etappe av [[Giro d'Italia 2018]]** gikk fra Praia a Mare til Montevergine 12. mai 2018. 

Richard Carapaz vant etappen og tok Ecuadors første etappeseier i Giroen.

## Etapperesultater

## Sammenlagt

## Referanser


## Eksterne lenker
*
Charité (TV-serie)

***Charité*** er en tysk TV-serie. Serien følger livet ved det berlinske sykehuset med samme navn, med handling lagt til «Trekeiseråret» 1888.

Serien er regissert av Sönke Wortmann, mens manus er skrevet av Dorothee Schön.

Første sesong er på seks episoder, der den første ble sendt på *[[Das Erste]]* 21. mars 2017. I desember samme år startet arbeidet med en ny sesong; denne får handling lagt til Det tredje rike.

## Referanser




## Eksterne lenker
*
Tour of California 2018

**Tour of California 2018** var den trettende utgaven av sykkelrittet Tour of California.

Egan Bernal vant to etapper og sammenlagt, mens hans landsmann Fernando Gaviria vant tre etapper.

## Lag og ryttere

## Etapper

### 1. etappe

### 2. etappe

### 3. etappe

### 4. etappe

### 5. etappe

### 6. etappe

### 7. etappe

## Sammenlagt

## Referanser


## Eksterne lenker
* 
*
Belgia under VM i landeveissykling 2017

**[[Belgia]]** deltok under **[[VM i landeveissykling 2017]]** som ble avholdt fra 17. til 24. september 2017 i Bergen i Norge.

## Resultater (ufullstendig)

## Referanser
Menneskerettighetenes plass

**Menneskerettighetenes plass** er en plass i Bergen sentrum, anlagt foran Raftohuset mellom Villaveien og Olaf Ryes vei på Nygårdshøyden. Plassen er en gave fra Det Nyttige Selskab til Bergen kommune. Navnet ble vedtatt i 1999.

Plassen er brolagt i en sirkel og utsmykket av skulpturen «Knelende kvinne» og to relieffer laget av billedhuggeren Hans Jacob Meyer.

Plassen er siden 2006 godkjent av De forente nasjoner (FN) for heising av FNs flagg.

## Referanser
MF «Kragerø»

**MF «Kragerø»** er en norsk ferge bygget i 2005 ved Aas Mek. Verksted AS som byggenummer 172. Den er eid av Kragerø Fjordbåtselskap.

Ferga har en kapasitet på 250 passasjerer og 24 personbiler. Den går i rute for Kragerø Fjordbåtselskap mellom Kragerø og flere øyer i skjærgården rundt.

27. juni 2009 gikk MF «Kragerø» på grunn mellom Skåtøy og Bærø, og 98 passasjerer måtte evakueres.

## Referanser


## Eksterne lenker
* 
*
Artur Hojan

**Artur Hojan** (født 7. august 1973, funnet død 9. februar 2014) var en journalist og forfatter som spesialiserte seg på historien til utryddelsesleiren Kylmhof og det nazistiske programmet Aktion T4 som ble utført i det okkuperte Polen av SS under Andre verdenskrig. Hojan var med på å grunnlegge *Tiergartenstrasse4* Association i 2005 (sammen med Cameron Munro) som fokuserte på historien til Aktion T4, med vekt på det psykiatriske sykehuset i Kościan, hvor han bodde. 

40 år gammel, forlot han hjemmet om kvelden den 1. desember 2013 kl 20 for å gå en tur i byen og forsvant. Hans kropp ble funnet to måneder senere den 9. februar 2014 flytende i Obrakanalen nær byen Kiełczewo, og han ble senere identifisert. Dødsårsaken har ikke blitt bestemt. Han ble gravlagt på Kościan-kirkegården den 15. februar 2014. Han etterlot seg kone og en ung datter. Monografen *Treblinka Death Camp: History, Biographies, Remembrance* av Chris Webb, medgrunnlegger av H.E.A.R.T (også kjent som HolocaustResearchProject.org), er tilegnet hans minne.

## Referanser
Nittisekshøgda

**Nittisekshøgda** er en ås like ved Fylkesvei 885 sørvest for Svanvik i Pasvik. Høyden var tidligere brukt som observasjonspost ved grensen til den tidligere Sovjetunionen, og navnet kommer av at høyden på tidligere kart var angitt som 96 meter over havet.

Det ble reist utkikkstårn her første gang i 1935, på en tid da det var viktig å markere norsk suverenitet i området. Den gang var det restaurant på toppen, men denne opphørte under den andre verdenskrig. Dette tårnet brant ned i 1944, og det tårnet som står i dag ble bygget i 1955.

Etter oppløsningen av Sovjetunionen og slutten på den kalde krigen, er tårnet igjen et turistmål, hvor det tilbys enkel servering. Tårnet er vedtaksfredet.

## Referanser
MS «Dantic»

**MS «Dantic»**, tidligere **MS «Irmgard»** er et selv-lossende bulkskip bygget i 1981 ved Husumer Schiffswerft i Tyskland som byggenummer 1477. Ved levering til det tyske rederiet Heinrich Thordsen K/G i 1981 ble skipet døpt MS «Irmgard». Skipet eies i 2021 av Roslagen Shipping, som bruker skipet til frakt av sand og andre løsmasser. Skipet har en lengde på 63,02 meter, og en bredde på 11,31 meter. Skipet er selv-lossende. Det vil si at det har egen gravemaskin til bruk for lossing. Lasterommet rommer 2200 m³, noe som gir skipet en lastekapasitet på 1700 tonn.

## Referanser


## Eksterne lenker
* 
*
Robert Neel Proctor

**Robert Neel Proctor** (født 1954) er en amerikansk vitenskapshistoriker og en professor i vitenskapshistorie ved Stanford University.  Mens han var vitenskapshistoriker ved Pennsylvania State University i 1999, ble han den første historiker som vitnet mot tobakksindustrien.

Proctor fullførte sine studier ved Indiana University Bloomington i 1976 med en B.S. i biologi. Han fortsatte deretter studiene ved Harvard University, og fikk en mastergrad og en doktorggrad i History of Science i henholdsvis 1977 og 1984.

## Referanser
This Is Us (TV-serie)

***This Is Us*** er en amerikansk dramakomedie-serie som ble sendt NBC fra 2016 til 2022.

## Handling
Serien følger livene til de tre søsknene Kevin, Kate og Randall, og deres foreldre Jack og Rebecca Pearson. Historien utspiller seg hovedsakelig i nåtiden, men bruker ofte tilbakeblikk og flashforwards for å vise andre betydningsfulle øyeblikk i familiens historier. Kevin og Kate er de to gjenlevende medlemmene av trillinger, født seks uker for tidlig på Jacks 36-årsdag i 1980. Men trilling-broren deres Kyle var dødfødt. I troen på at de var ment å ha tre barn, bestemmer Jack og Rebecca seg for å adoptere Randall, en afroamerikansk gutt, som ble født tidligere samme dag og brakt til det samme sykehuset etter at hans biologiske far William Hill forlot ham ved en brannstasjon. Jack dør når barna hans er 17 år gamle, på grunn av et hjerteinfarkt etter en brann. Rebecca gifter seg senere med Jacks beste venn Miguel.

Randall studerer finans, og gifter seg med klassevenninnen Beth på college. De oppdrar to døtre (Tess og Annie) og adopterer deres tredje datter Deja. Kevin blir en suksessfull skuespiller. De fleste episodene har en historie som foregår i nåtiden (mellom 2016 og 2022) samt en historie som finner sted på et bestemt tidspunkt i fortiden. Tilbakeblikkene fokuserer ofte på Jack og Rebecca rundt 1980, både før og etter barnas fødsel - eller på hele familien når de tre barna i familien var barn eller tenåringer. Disse scenene finner vanligvis sted i Pittsburgh, hvor de tre barna og deres foreldre ble født og vokste opp. Som voksen bor Kate i Los Angeles. Randall og hans familie befinner seg i New Jersey, før de flytter til Philadelphia. Kevin flytter fra Los Angeles til New York City, og han deretter tilbake igjen, i løpet av TV-serien.

## Skuespillere
* Milo Ventimiglia som Jack Pearson: Rebeccas første ektemann. Den biologiske faren til Kate og Kevin. Adoptiv-faren til Randall.
* Mandy Moore som Rebecca Pearson: Jack, og senere Miguels, kone. Den biologiske moren til Kate og Kevin. Adoptiv-moren til Randall.
* Sterling K. Brown som Randall Pearson: Adoptiv-sønnen til Jack og Rebecca. Adoptiv-broren til Kate og Kevin.
* Chrissy Metz som Kate Pearson: Jack og Rebeccas biologiske datter.
* Justin Hartley som Kevin Pearson: Jack og Rebeccas biologiske sønn. Tvilling-broren til Kate
* Susan Kelechi Watson som Beth Pearson: Randalls kone, og moren til Deja, Tess og Annie.
* Jon Huertas som Miguel Rivas: Jacks besste venn, og Rebeccas andre kone

## Referanser


## Eksterne lenker
*
Vila Flor

**Vila Flor** kan vise til:

* Vila Flor (Brasil), kommune i Brasil
* Vila Flor (Portugal), kommune i Portugal
Vila Flor (Portugal)

**Vila Flor** er en kommune (concelho) i Distrito de Bragança i den portugisiske regionen Norte. Kommunen grenser i nord til Mirandela, i øst til Alfândega da Fé, i sørøst til Torre de Moncorvo og i vest til Carrazeda de Ansiães.

## Sogn
Kommunen består siden 2013 av 14 sogn (freguesias):

## Referanser




## Eksterne lenker
*
Norsk Sprængstofindustri

**Norsk Sprængstofindustri A/S** var et av Norges største aksjeselskap på 1900-tallet.  Selskapet ble stiftet i Kristiania, 1917 ved sammenslutning mellom Nitroglyserin Compagniet, A/S Haaøen Fabriker, Nordenfjeldske Sprængstof A/S, Nitedals Krudtværk, Norsk Svovelsyrefabrik A/S og dampskipsselskapet D/S A/S Partagas. Norsk Sprængstofindustri og Grubernes Sprængstoffabriker ble overtatt ved sammenslutning av Dyno Industrier i 1971.

## Produkter
Norsk Sprængstofindustri produserte blant annet dynamitter, sikkerhetssprengstoffer, lunter, TNT, ballistitt, nitrocellulose, svartkrutt, knallskudd, haglpatroner og leirduer. Norsk Sprængstofindustri laget forskjellige typer lim til skipsbygnings-, møbel- og bygningsindustrien. Selskapet fremstilte også kjemikalier som dinitrotuluen, formalin, svovelsyre, oleum og destillert vann, samt råvarer for plastindustri, maling og lakk.

## Referanser




## Eksterne lenker
* Norsk Sprængstofindustri om fabrikken
Freixo de Espada à Cinta

**Freixo de Espada à Cinta** er en kommune (concelho) i Distrito de Bragança i den portugisiske regionen Norte. Kommunen grenser i nord til Mogadouro, i øst og sør til Spania, i sørvest til Figueira de Castelo Rodrigo og Vila Nova de Foz Côa og i nordvest til Torre de Moncorvo.

## Sogn
Kommunen består siden 2013 av fire sogn (freguesias):
* Freixo de Espada à Cinta e Mazouco
* Lagoaça e Fornos
* Ligares
* Poiares

## Referanser




## Eksterne lenker
*
Leiv Aas

**Leiv Aas** (født 1. desember 1887 i Ørland, død 13. juli 1958 i Ørland) var lærer og kirkesanger i Ørland, banksjef i Ørland sparebank og ordfører i Ørland 1935–40 og 1945–51.

Faren Knut Larsen Aas var fra Sand i Ryfylke og mora Margrethe  var fra Frøya; faren var lærer på Grande og bonde på gården Grande. Leiv gikk på Fredly folkehøgskole 1904–05,, tok lærerutdanning, og begynte i 1909 som lærer i Ørland. Han giftet seg i 1914 med lærerinna Anne Birgitte Hovde fra gården Hovde (senere husmorskole). Han var lærer på Uthaug fra 1909 og på Hårberg fra 1919. Fra 1919 var han også kirkesanger/klokker.

Han ble med i kommunestyret i 1920, og var ordfører fra 1935–40 og igjen fra freden til 1951. Han var formann i skolestyret 1923–34, et verv som faren hadde hatt tidligere.

Aas ble ansatt som kasserer i Ørland sparebank i 1942. Stillingen ble i 1951 endret fra kasserer til daglig leder/direktør, idet styreformannen ikke lenger var daglig leder i banken. Han hadde denne jobben inntil han døde i 1958. Før han ble ansatt i banken var han tillitsvalgt i sparebanken, som medlem av forstanderskapet 1926–42 og formann i forstanderskapet 1930–41. Mens han arbeidet i banken var han samtidig timelærer i norsk ved Ørland meieriskole fra 1942 til 1958.

Som følge av læreraksjonen i 1942 ble han arrestert og internert i en leir på Skiftkrokan i Ørland sammen med 40 andre lærere i Trøndelag. Her ble han torturert av leirsjefen.

## Referanser
Harald A. Dahl

**Harald Arthur Dahl** (født 4. desember 1891 i Ørland, død 27. desember 1973 i Ørland) var gårdbruker på gården Nordheim på Grande og NS-oppnevnt ordfører i Ørland 1941–1945. Johan Kirkbakk var ordfører en stund fra nyordningen i januar 1941, før Dahl tok over i april.

Dahl var før 1940 medlem av Bondepartiet og satt i kommunestyret fra 1926 til 1934. Han var varaordfører 1932–34. Han hadde også andre verv i bygdesamfunnet: styreformann for Ørland meieri 1930–1940, styremedlem i Sør-Trøndelag landbruksselskap, styreformann i Grande Handelsforening, kretsformann i bondelaget og styremedlem i indremisjonen, og kretsstyremedlem i Norges Pelsdyralslag. Han meldte seg inn i Nasjonal Samling i oktober 1940.

Under landssvikoppgjøret ble Dahl i 1949 dømt til 120 dagers fengsel (ansett avsonet), begrenset rettighetstap i 10 år, erstatning på  og saksomkostninger på 50 kr. Straffen kom på grunnlag av at han hadde bevilget penger til NS-formål og kalt inn til NS-møter. Retten mente at det var intet å innvende mot hans administrasjon av kommunen når en så bort fra bevigningene til NS-formål.

Harald Dahl ble født på Grande i Ørland som sønn av Lars Andreas Dahl og Maren. Han ble gift i 1913 med Anna Kristine (pikenavn: Solbue) (f. 1888, d. 1974).

## Referanser